

ინტერნეტ სერვისის-მომსახურების მიწოდების

ხელშეკრულება

# S0177

**ორგანიზაციის დასახელება:** შპს „------------“

**წარმომადგენელი**: მთავარი აღმასრულებელი დირექტორი------------

**საიდენტიფიკაციო კოდი:** -------------

**იურიდიული მისამართი: ------------------**

(შემდგომში „დამკვეთი), ერთის მხრივ,

**და შპს „ულტრა სერვისი“, რომლის საიდენტიფიკაციო კოდია 401945197 და რომლის რეგისტრაციის**  მისამართია დიღმის მასივი მე-2 კვ, 7ბ კორპუსი, , თბილისი, 0159, საქართველო, წარმოდგენილი მისი დირექტორის, ნოდარ  მაზანაშვილის  სახით (შემდგომში შემსრულებელი /ოპერატორი), მეორეს მხრივ, წინამდებარე ხელშეკრულებით თანხმდებიან შემდეგზე :

 1. ხელშეკრულების საგანი: შემსრულებლის მიერ დამკვეთისთვის ხელშეკრულების დანართი N2-ით გათვალისწინებული საქონლის მონტაჟი და კოპანია **Starlink Service LLC** **(ფედერალური ნომერი EIN:** 47-4924858 )-ს, ინტერნეტით მომსახურება/ინტერნეტ მომსახურების მიწოდება წინამდებარე ხელშეკრულებით და მისი დანართებით განსაზღვრული პირობების და წესების შესაბამისად.

2. ყოველთვიური გადასახადის და ინსტალაციის საფასურის გადახდის წესი და პირობები განსაზღვრულია წინამდებარე ხელშეკრულების დანართ # 1 ში – ძირითადი პირობები.

3. წინამდებარე ხელშეკრულების ძირითადი პირობები წარმოდგენილია დანართი # 1 ში, დანართი #1 წარმოადგენს ხელშეკრულების განუყოფელ შემადგენელ ნაწილს.



დანართი #1

**1.ხელშეკრულების საგანი**

1.1 ძირითადი ხელშეკრულებითა და წინამდებარე დანართით განსაზღვრული პირობების შესაბამისად შპს „ულტრა სერვისი“, შემდგომში „ შემსრულებელი“, (შემსრულებელი/ოპერატორი, ავტორიზირებული პირი) ვალდებულია გაუწიოს დამკვეთს ხელშეკრულების დანართი N2-ით გათვალისწინებული საქონლის მონტაჟის და Starlink Service LLC**(ფედერალური ნომერი EIN:** 47-4924858 )) ინტერნეტით მომსახურება, რაც Starlink Service LLC სერვისის თანახმად გულისხმობს ინტერნეტ სიჩქარეს უკუკავშირი (Upload) - 40 მბ/მდე , ხოლო ჩამოტვირთვის მაქსიმალური სიჩქარე (Download) - 400 მბ/მდე, დინამიურ IP მისამართი, Bridge Mode მეთოდით, რის სანაცვლოდაც დამკვეთი ვალდებულია გადაიხადოს შესაბამისი ანაზღაურება ხელშეკრულებით დადგენილი წესითა და პირობებით.

1.2. წინამდებარე ხელშეკრულებით განსაზღვრული საქონლის მონტაჟის და ინტერნეტ მომსახურების გაწევის ადგილია -------------------------------

1.3. შემსრულებელი ქვემოთ მოცემული პირობების შესაბამისად ახორციელებს დამკვეთის Starlink Service LLC ინტერნეტით მომსახურებას ყოველდღიურად, 24 (ოცდაოთხი) საათის განმავლობაში. მხარეები დამატებით თანხმდებიან, რომ შემსრულებელი ვალდებულია აღმოფხვრას დაზიანება, რომლის შედეგად დამკვეთს შეფერხებით ან საერთოდ არ მიეწოდება ამ ხელშეკრულებით განსაზღვრული მომსახურება.შემსრულებელი ვალდებულია ასეთი დაზიანება აღმოფხვრას დამკვეთის მიერ განსაზღვრულ გონივრულ ვადაში.

**2. მომსახურების გაწევის პირობები**

**2.1 საქონლის მონტაჟი ვადა შეადგენს 10 დღეს და აითვლება წინამდებარე ხელშეკრულების გაფორმების თარიღიდან. შემსრულებელი ასევე ვალდებულია, წინამდებარე ხელშეკრულებით განსაზღვრული ვადით, 24 (ოცდაოთხი) საათის განმავლობაში დამკვეთს გაუწიოს ყოველთვიური ინტერნეტ მომსახურება, რომელიც აითვლება საქონლის მონტაჟის თაობაზე მხარეთა შორის შესაბამისი მიღება-ჩაბარების აქტის გაფორმებიდან.**

**2.2 შემსრულებლის მიერ დამკვეთისთვის საქონლის მონტაჟის შემდეგ მხარეთა შორის ფორმდება შესაბამისი მიღება-ჩაბარების აქტი, რომლითაც მხარეები ადასტურებენ ხელშეკრულების საფუძველზე მონტაჟის განხორციელების ფაქტს. ყოველთვიური ინტერნეტ მომსახურების თაობაზე მხარეთა შორის ყოველთვიურად ფორმდება შესაბამისი მიღება-ჩაბარების აქტი.**

**2.3 დამკვეთი უფლებამოსილია მოითხოვოს, ხოლო ასეთი მოთხოვნის შემთხვევაში შემსრულებელი ვალდებულია განუსაზღვრელი ვადით შეაჩეროს ინტერნეტ მომსახურების გაწევა ან/და მომსახურების გაწევა უზრუნველყოს დამკვეთის მიერ განსაზღვრულ სხვა ობიექტზე. ამ შემთხვევაში, დამკვეთი შემსრულებელს აუნაზღაურებს კალენდარული თვის განმავლობაში ფაქტობრივად გაწეული მომსახურების დღეების პროპორციულ ღირებულებას.**

**3. მომსახურების საფასური, ანაზღაურება და ანაზღაურების წესები**

3.1 ხელშეკრულებით გათვალისწინებული საქონლის მონტაჟის ღირებულება შეადგენს 800 (რვაასი) ლარს, საქართველოს კანონმდებლობით გათვალისწინებული ყველა გადასახადის ჩათვლით (იმის გათვალისწინებით, რომ შემსრულებელი არ წარმოადგენს დღგ-ს გადამხდელს), ხოლო ინტერნეტ მომსახურების ყოველთვიური ღირებულება შეადგენს 800 ლარს, საქართველოს კანონმდებლობით გათვალისწინებული ყველა გადასახადის ჩათვლით, იმის გათვაისწინებით, რომ შემსრულებელი არ წარმოადგენს დღგ-ს გადამხდელს).

3.2 წინამდებარე ხელშეკრულებით გათვალისწინებული საქონლის მონტაჟის ღირებულების გადახდა დამკვეთის მიერ განხორციელდება შესაბამისი მიღება-ჩაბარების აქტის გაფორმებიდან 10 (ათი) სამუშაო დღის ვადაში, ხოლო ინტერნეტ მომსახურების გადახდა ხორციელდება ყოველთვიურად,  შესაბამისი მიღება-ჩაბარების აქტის გაფორმებიდან 10 (ათი) სამუშაო დღის ვადაში.

3.3 ინტერნეტ მომსახურების ღირებულების გადახდის ვადის ათვლა იწყება ყოველი კალენდარული თვის 20 რიცხვიდან, იმ შემთხვევაში თუ ტექნოლოგის მონტაჯი განყორციელდა 20 რიცხვამდე , შემსრულებელი ვალდებულია დამკვეთს სატესტოდ მიაწოდოს მომსახურება სრულიან უსასყიდლოდ. მომსახურების გადახდა ხდება წინასწარ, ანგარისწორება ხდება შესაბამისი ინვოისით, და მიღება-ჩაბარების აქტის გაფორმებით.

3.4 ანგარიშსწორება ხორციელდება უნაღდო ანგარიშსწორების წესით, შემსრულებლის შემდეგ საბანკო რეკვიზიტებზე : მომსახურე ბანკი - სს თიბისი ბანკი; ბანკის კოდი - TBCBGE22 ანგარიში N : GE14TB1855136020100008, შპს "ულტრა სერვისი"-ს საიდენტიფიკაციო N : 401945197.

**4. მხარეთა ვალდებულებები და პასუხისმგებლობა**

**4.1 მხარეები ვალდებულნი არიან კეთილსინდისიერად და სრულად, ხელშეკრულების პირობებისა და საქართველოს მოქმედი კანონმდებლობის დაცვით შეასრულონ ხელშეკრულებით ნაკისრი ვალდებულებები.**

**4.2 შემსრულებელი ვალდებულია მომსახურების გაწევის დროს უზრუნველყოს საქართველოში მოქმედი ყველა წესის, ნორმის, სტანდარტისა და იმ ნორმატიულ-სამართლებრივი აქტების დაცვა, რომლებიც შეიძლება გამოყენებულ იქნას ხელშეკრულებით გათვალისწინებულ მომსახურებასთან მიმართებით, მათ შორის, გარემოს დაცვითი ღონისძიებები, უსაფრთხოების ნორმები, შრომის პირობები, მშენებლობის უსაფრთხოების ტექნიკური რეგლამენტი და საქართველოს კანონმდებლობით გათვალისწინებული სხვა მოთხოვნები. მას აკისრია სრული მატერიალური ან/და სხვა სახის პასუხისმგებლობა წინამდებარე პუნქტით გათვალისწინებული ვალდებულებების შეუსრულებლობის/არაჯეროვანი შესრულების შემთხვევაში.**

**4.3 იმ შემთხვევაში, თუ მომსახურების გაწევის პროცესში შემსრულებლის ქმედების/უმოქმედობის შედეგად ზიანი მიადგება დამკვეთის ან/და სხვა პირის სიცოცხლეს, ჯანმრთელობას ან/და ქონებას, საკუთარი ხარჯით მოახდინოს დაზიანებული ქონების აღდგენა/შეცვლა ან სრული მოცულობით აუნაზღაუროს დაზარალებულს (მის მემკვიდრეს/უფლებამონაცვლეს) მიყენებული ზიანი. დამკვეთი უფლებამოსილია აღნიშნული ზიანი შესაბამის პირებს აუნაზღაუროს თავად, ხოლო მათთვის ამ მიზნით ასანაზღაურებელი/ანაზღაურებული თანხის ტოლფასი ოდენობა უაქცეპტო წესით გაქვითოს ხელშეკრულების ღირებულებიდან.**

**4.4 შემსრულებელი ვალდებულია მომსახურება გაწიოს პირადად და საკუთარი რისკის ხარჯზე.**

**4.5 მხარეები პასუხს აგებენ ხელშეკრულებით გათვალისწინებული ვალდებულებების შეუსრულებლობაზე/დარღვევაზე წინამდებარე ხელშეკრულებითა და საქართველოს მოქმედი კანონმდებლობის შესაბამისად.**

**4.6 იმ შემთხვევაში, თუ შემსრულებელი დაარღვევს წინამდებარე ხელშეკრულებით გათვალისწინებული მომსახურების ვადას, ვადის გადაცილების მომენტიდან შემსრულებელს ეკისრება პირგასამტეხლო, ხელშეკრულების ჯამური ღირებულების 0.1%-ის ოდენობით ყოველ ვადაგადაცილებულ დღეზე, ვალდებულების სრულად და ჯეროვნად შესრულებამდე.**

**4.7 იმ შემთხვევაში, თუ შემსრულებელი დაარღვევს წინამდებარე ხელშეკრულებით გათვალისწინებული ინტერნეტ მომსახურების პირობებს, შემსრულებელს ეკისრება პირგასამტეხლო, მომსახურების ყოველთვიური ღირებულების 10%-ის ოდენობით ყოველი ასეთი დარღვევისთვის.**

**4.8 დამკვეთი უფლებამოსილია შემსრულებლისთვის გადასახდელი ნებისმიერი თანხიდან გამოქვითოს წინამდებარე ხელშეკრულების საფუძველზე შემსრულებლისთვის დაკისრებული ნებისმიერი სახის პირგასამტეხლო/ჯარიმა/მიყენებული ზიანი.**

**მოტორსის“ ტერიტორიაზე/სამუშაო სივრცეში კონტრაქტორის/ქვეკონტრაქტორის მიერ სამუშაო პროცესის განხორციელების წესის“ შესაბამისად. ამ პუნქტით გათვალისწინებული ინფორმაციის/დოკუმენტაციის დამკვეთისათვის მიუწოდებლობის შემთხვევაში, დამკვეთი უფლებამოსილია არ დაუშვას შემსრულებელი ობიექტზე.**

**5. ხელშეკრულების მოქმედების ვადა და შეწყვეტის პირობები:**

5.1 ხელშეკრულება ძალაში შედის მხარეთა მიერ მისი ხელმოწერისთანავე და მოქმედებს მხარეთა მიერ ნაკისრი ვალდებულებების სრულად და ჯეროვნად შესრულებამდე.

5,2 ინტერნეტ მომსახურების გაწევის ვადა აითვლება საქონლის მონტაჟის თაობაზე შესაბამისი მიღება-ჩაბარების აქტის გაფორმების მომდევნო თარიღიდან და მოქმედებს 1 (ერთი) წლის ვადით.

5,3 ხელშეკრულება შეიძლება ვადაზე ადრე შეწყდეს:

ა) მხარეთა ორმხრივი წერილობითი შეთანხმების საფუძველზე;

ბ) დამკვეთის მიერ შემსრულებლისთვის გაგზავნილი წერილობითი შეტყობინების საფუძველზე დაუყოვნებლივ ან დამკვეთის მიერ განსაზღვრული დამატებითი დროის უშედეგოდ გასვლისას, იმ შემთხვევაში თუ ადგილი ექნება შემსრულებლის მიერ წინამდებარე ხელშეკრულებით გათვალისწინებული რომელიმე პირობის, მათ შორის მომსახურების გაწევის ვადის დარღვევას;

გ) დამკვეთის მიერ ცალმხრივად, ნებისმიერ დროს, ყოველგვარი საფუძვლის მითითების გარეშე, შემსრულებლისთვის წერილობითი შეტყობინების გაგზავნის გზით. აღნიშნულ შემთხვევაში ხელშეკრულების მოქმედება შეწყდება შეტყობინების გაგზავნიდან 1 (ერთი) თვის შემდეგ. ამასთან, დამკვეთი ვალდებულია აუნაზღაუროს შემსრულებელს შეწყვეტის მომენტამდე ფაქტობრივად მიღებული მომსახურების ღირებულება, რაც დადასტურებული იქნება შესაბამისი მიღება-ჩაბარების აქტით;

**6.მომსახურებით სარგებლობისას აკრძალულია:**

6.1 რეკლამის, ინფორმაციის ან სხვა მასალების გადაცემა ინტერნეტის სხვა მომხმარებელთათვის ასეთი მასალების ადრესატების თანხმობის გარეშე, როგორც ელექტრონული მისამართების, ისე საყოველთაოდ ხელმისაწვდომი ელექტრონული გამოცემებისა და კონფერენციების მეშვეობით, რომლებიც არ არის განკუთვნილი ამ მიზნისათვის.

6.2 დამკვეთი ვალდებულია ასევე მომსახურებით სარგებლობისას გაითვალისწინოს საქართველოს სატელეკომუნიკაციო კანონმდებლობის ყველა მოთხოვნა, მათ შორის, კომუნიკაციების ეროვნული კომისიის დადგენილებებში ასახული არასრულწლოვნების მიერ ინტერნეტის გამოყენებასთან დაკავშირებული შეზღუდვები და სხვა.

6.3 დამკვეთი ვალდებულია მომსახურებით არასანქცირებული სარგებლობის აღმოჩენის შემთხვევაში აღკვეთოს ასეთი სარგებლობა, ან, აღკვეთის შეუძლებლობის შემთხვევაში, უმოკლეს ვადაში შეატყობინოს ოპერატორს არასანქცირებული სარგებლობის შესახებ.

6.4 შემსრულებელი პასუხს არ აგებს დამკვეთის მიერ ჩადენილ კანონმდებლობის მოთხოვნათა დარღვევაზე, რაც შეიძლება გამოწყვეული იყოს ინტერნეტ სერვისის მიწოდებით.

6.5 დამკვეთს ინტერნეტის სერვისის უსაფრთხოების მიზნით კუთვნილ კომპიუტერულ ქსელში და მოყობილობებში შეუძლია გამოიყენოს ისეთი ლიცენზირებული კომპიუტერული პროგრამები როგორიცაა: ანტივირუსი, ფაირვოლი  რაც უზრუნველყოფს კომპიუტერული სისტემის და ქსელურ უსაფრთხოებას.

6.6 შემსრულებელი პასუხს არ აგებს ინტერნეტში არსებული საიტების ლიმიტაციაზე, რაც შესაძლოა გამოწვეული იყოს საიტ(ებ)ის ან სერვერების გარკვეული შეზღუდვებით (სიჩქარე, ბლოკირება, სერვერების გადატვირთვა ან ტრაფიკის დატვირთვა სხვადასხვა სერვერებზე).

**7. დამატებითი დებულებები**

7.1 მხარეები თავისუფლდებიან პასუხისმგებლობისაგან ხელშეკრულებით გათვალისწინებული ვალდებულებების შეუსრულებლობისას, თუ აღნიშნული გამოწვეულია ფორს-მაჟორული გარემოებით.

7.2 მხარე ვალდებულია, ხელშეკრულების მოქმედების განმავლობაში ან ნებისმიერი საფუძვლით მისი მოქმედების შეწყვეტის შემდეგ, არ გაუმჟღავნოს ნებისმიერ მესამე პირს კონფიდენციალური ინფორმაცია, რაც მისთვის შეიძლება გახდეს ცნობილი წინამდებარე ხელშეკრულების მოქმედების განმავლობაში (მათ შორის, წინამდებარე ხელშეკრულების პირობები), გარდა იმ შემთხვევისა, როდესაც მოიპოვებს მხარის წინასწარ წერილობით თანხმობას ამის თაობაზე ან თუ ინფორმაციის გადაცემა ხორციელდება გარე აუდიტორისთვის ან სახეზეა საქართველოს კანონმდებლობით გათვალისწინებული შემთხვევა. კონფიდენციალურობის პირობის დარღვევის შემთხვევაში მხარე პასუხს აგებს სრულად მეორე მხარისთვის მიყენებულ ზიანზე/ზარალზე.

7.3 წინამდებარე ხელშეკრულება გაფორმებულია ქართულ ენაზე, თანაბარი იურიდიული ძალის მქონე ორ იდენტურ ეგზემპლარად, რომლებიც გადაეცემა მხარეებს.;

7.4 მხარეები არსებითად ეთანხმებიან ხელშეკრულების პირობებს და ყოველივე ზემოთქმულის დასტურად აფორმებენ წინამდებარე ხელშეკრულებას საქართველოს კანონმდებლობის შესაბამისად.;

7.5 მხარეები ნებისმიერ უთანხმოებას წყვეტენ ურთიერთ მოლაპარაკების გზით. შეთანხმების მიუღწევლობის შემთხვევაში მხარეები მიმართავენ სასამართლოს.

7.6 ხელშეკრულების რომელიმე პირობის ბათილობა არ გამოიწვევს მთლიანად ხელშეკრულების ან მისი რომელიმე სხვა პირობის ბათილობას.

7.7 არც ერთ მხარეს არ აქვს უფლება გადასცეს ხელშეკრულებით განსაზღვრული უფლება-მოვალეობები მესამე პირს მეორე მხარის წერილობითი თანხმობის გარეშე.

7.8 დაუშვებელია წინამდებარე ხელშეკრულების რომელიმე პირობის შეცვლა ორივე მხარის მიერ ხელმოწერილი შეთანხმების გარეშე.

**8. მხარეთა ხელმოწერები და რეკვიზიტები**

|  |  |
| --- | --- |
| შემსრულებელი  შპს „ულტრა სერვისი“  ს/კ 401945197  მის.: დიღმის მასივი 2 კვარტალი 7 ბ კორპუსი ბინა 62, თბილისი, საქართველო  მობ.: 579 790000  ა/ა: GE14TB1855136020100008  \_\_\_\_\_\_\_\_\_\_\_\_\_\_\_\_\_  დირექტორი  ნოდარ მაზანაშვილი | დამკვეთი  შპს „-------------„  ს/კ . : ------------  მის.: ---------------  \_\_\_\_\_\_\_\_\_\_\_\_\_\_\_\_\_  მთავარი აღმასრულებელი დირექტორი  --------------- |

შპს „---------------------„ და შპს „ულტრა სერვისს“ შორის 1 წლის [-] გაფორმებული ხელშეკრულების დანართი N2

|  |  |  |
| --- | --- | --- |
| მომსახურების დასახელება | რაოდენობა | ფასი (ლარი) |
| Starlink Transfer – instalation | 1 | 800 |
| ჯამი |  | 800 |

ყოველთვიური სააბონენტო მომსახურება

|  |  |
| --- | --- |
| მომსახურების დასახელება | ყოველთვიური ღირებულება (ლარი) |
| Starlink სააბონენტო ულიმიტო , დინამიიური IP სერვისი (ინტერნეტ სიჩქარის უკუკავშირი (Upload) - 40 მბ/მდე, ჩამოტვირთვის მაქსიმალური სიჩქარე (Download) - 400 მბ/მდე, დინამიური IP მისამართი, Bridge Mode მეთოდით) | 800 |